Ang Healthy San Francisco ay hindi Insurance sa Kalusugan Ang Healthy San Francisco ay hindi insurance at hindi nito natutugunan ang mga kinakailangan para sa insurance sa kalusugan. Maaaring kailangan ninyong magbayad ng multa dahil sa hindi pagkakaroon ng insurance sa kalusugan. Mas mainam na opsyon ang insurance sa kalusugan kaysa sa Healthy San Francisco. Nag-aalok ito ng mas maraming benepisyo at serbisyo. Sa insurance sa kalusugan, saklaw din kayo kapag magkasakit o masugatan kayo sa labas ng San Francisco. Para sa karagdagang impormasyon Pumunta sa healthysanfrancisco.org Tawagan ang Healthy San Francisco Customer Service: 1(415) 615‑4555 Nakahanda ang mga kinatawan ng Customer Service Lunes hanggang Biyernes mula 8:30am hanggang 5:30pm Email info@healthysanfrancisco.org ©2020 Healthy San Francisco 209703 1019 Impormasyon sa Programa at Gabay sa Pagpapatala Lungsod at County ng San Francisco Departamento ng Kalusugan ng Publiko healthysanfrancisco.org
W ELCOME SA Healthy San Francisco Nagbibigay ang Healthy San Francisco ng abot‑kayang mga serbisyong pangangalaga ng kalusugan sa mga taong hindi naka‑insure na nakatira sa San Francisco. Ito ay makabagong paraan para makakuha ang mga hindi naka‑insure na taga‑San Francisco ng pangunahin, nagpapatuloy, de‑kalidad na pangangalagang medikal. Kwalipikado Ba Kayo? Maaaring maging kwalipikado kayo para sa Healthy San Francisco kung natutugunan ninyo ang lahat ng sumusunod: Residente ng San Francisco* • Hindi naka-insure sa nakaraang 90 araw • Hindi kwalipikado para sa mga pampublikong programa sa insurance tulad ng Medi-Cal o Medicare Edad 18 o mas matanda • Namumuhay nang alinsunod sa mga alituntunin ng programa sa kita Ang Healthy San Francisco ay bukas sa lahat ng residente ng San Francisco anuman ang katayuan sa imigrasyon, sa trabaho, o kasalukuyang kondisyong medikal. Ang paninirahan ay binibigyang-kahulugan bilang paninirahan sa Lungsod ng San Francisco na may layuning tumira nang permanente. Ang mga indibidwal na pansamantalang nakatira sa San Francisco sa aktibong I-94 form ay hindi kwalipikado para sa Healthy San Francisco. Paano Ako Mag-a-apply? Para mag-apply sa Healthy San Francisco, kailangan ninyong makipagpulong sa isang Application Assistor ng programa. Hihingin sa inyong magbigay kayo ng mga dokumento tulad ng personal na pagkakakilanlan, katibayan na nakatira kayo sa San Francisco, at katibayan ng kita at mga ari-arian ng inyong pamilya. Sa panahon ng proseso ng aplikasyon, sasabihin sa inyo ng assistor kung kwalipikado kayo o hindi. Maghanap ng Lugar na Pagpapatalaan Maraming madaling puntahang lugar na pagpapatalaan para sa Healthy San Francisco sa buong San Francisco. Para maghanap ng lugar na pagpapatalaang malapit sa inyo, mangyaring pumunta sa healthysanfrancisco.org o tawagan ang Healthy San Francisco Customer Service sa 1(415) 615‑4555. Mga Babayaran sa Programa May dalawang uri ng babayaran na maaaring hingin pagkatapos ninyong sumali sa Healthy San Francisco: Isang Babayaran ng Kalahok at Babayaran sa Lugar kung saan Ipinagkakaloob ang Serbisyo Mga Babayaran ng Kalahok Ang inyong babayaran bilang kalahok tuwing tatlong buwan ay batay sa sukat, kita, at perang ari-arian ng inyong sambahayan. Kung mas mababa ang inyong kita sa isang partikular na halaga maaaring hindi ninyo kailangang bayaran ang babayaran ng kalahok. Ang mga babayaran ng kalahok ay maaaring umabot nang $0 hanggang $450 at binabayaran nang apat na beses bawat taon. Mga Babayaran sa Lugar kung saan Ipinagkakaloob ang Serbisyo Ang isang punto ng bayad sa serbisyo ay isang bayad sa opsyon na binabayaran kapag binisita mo ang iyong doktor, pumili ng reseta, o pumunta sa emergency room. Ang halaga ng babayarang ito ay depende kung sa aling Medical Home kayo kabilang, at sa kita ng inyong sambahayan. Kung mas mababa ang inyong kita sa isang partikular na halaga, maaaring hindi ninyo kailangang bayaran ang Babayaran sa Lugar kung saan Ipinagkakaloob ang Serbisyo. Mga Serbisyo at Benepisyo ng Programa Nakakatanggap ang mga kalahok sa Healthy San Francisco ng mga pangunahing serbisyong medikal na kinabibilangan ng: Pang-iwas sa Sakit, Regular, at Espesyal na Pangangalaga Inireresetang mga Gamot • Pangangalaga ng Ospital • Pangangalaga para sa Sobrang Paggamit ng Alak at Droga Pangangalaga sa Kalusugan ng Pag-iisip • Mga Serbisyo ng Ambulansya (Pang- emergency na transportasyon sa loob lamang ng San Francisco) Mga Serbisyo at Pagsusuri sa Laboratoryo • Mga Serbisyo sa Pagpaplano ng Pamilya Mga Serbisyong Hindi Kasama Kabilang sa mga serbisyong pangangalaga ng kalusugan na hindi ipinagkakaloob ng Healthy San Francisco ang, ngunit hindi limitado sa: Pangangalaga sa Ngipin, Paningin, Acupuncture, at Pangmatagalang Pangangalaga. Karagdagang Mga Benepisyo ng Kalahok Lahat ng Kalahok sa Healthy San Francisco ay nakakatanggap ng pang-personal na ID Card ng Kalahok, isang handbook ng kalahok at access sa mababait na kinatawan ng Customer Service Center na makakatulong sagutin ang mga tanong.